钦定古今图书集成/理学汇编/学行典/第238卷 > 叶杲卿
## 钦定古今图书集成/理学汇编/学行典/第238卷 > 叶杲卿

按《浙江通志》：“叶杲卿，名曙，避英宗讳，以字行，钱塘人。
生而颖拔，凡三试开封，率高等。尝试御前，恩授郑州
长史，司法桂州，卒赠太子中允。杲卿在桂，有吴谧，为
象州武化令而死，其妻挈二女归闽，而妻又死。杲卿
哀其无归，娶二女为二子。妇家故饶财，诸弟用之殆
尽，乃求异籍。杲卿喟然曰：‘家事至此，由我禄薄，不足
以聚亲族，汝曹何咎’？”闻者感悦。二子昌言、昌龄，同年
进士，皆以学行政术知名。